แนะยกเลิก ม.44 แสดงสปิริต ไพ่เด็ดในมือ คสช. ทั้งเลื่อนและทำเลือกตั้งไม่แฟร์
พ.ร.ป. ส.ว.-ส.ส. ประกาศใช้ ตามกฎหมายเลือกตั้งช้าสุดไม่เกิน 2 พ.ค. 62 ไอลอว์ ชี้ ม. 44 ไม้ตายที่รัฐบาล คสช. ยังใช้ได้เพื่อเลื่อนเลือกตั้ง ด้าน ชวลิต วิชยสุทธิ์ อดีต ส.ส. เพื่อไทย ระบุ ยกเลิก ม.44 เพื่อการเลือกตั้งที่เป็นธรรม แสดงสปิริตให้ประชาชนและชาวโลกเห็นหลังกฎหมายสองฉบับสุดท้ายตามเงื่อนไขการเลือกตั้งคือ พ.ร.ป.ว่าด้ายการได้มาซึ่ง ส.ว. และ พ.ร.ป.ว่าด้วยการเลือกตั้ง ส.ส. ถูกประกาศในราชกิจจานุเบกษา แม้ พ.ร.ป. ว่าด้วยการเลือกตั้ง ส.ส. จะมีผลบังคับใช้ในอีก 90 วันหลังประกาศ หรือวันที่ 11 ธ.ค. 61 แต่หลายฝ่ายก็จับตาถึงการเลือกตั้งที่ควรเกิดขึ้นในอนาคต โดยรัฐธรรมนูญฉบับ พ.ศ. 2560 มาตรา 268 ระบุว่า ให้ดำเนินการเลือกตั้งสมาชิกสภาผู้แทนราษฎรให้แล้วเสร็จภายใน 150 วัน หลังจาก พ.ร.ป.ว่าด้วยคณะกรรมการการเลือกตั้ง พ.ร.ป.ว่าด้วยพรรคการเมือง พ.ร.ป.ว่าด้วยการเลือกตั้ง ส.ส. และ พ.ร.ป.ว่าด้วยการได้มาซึ่ง ส.ว. มีผลบังคับใช้นั้นหมายความว่าระยะเวลาในการเตรียมการจัดการเลือกตั้ง 150 วันจะมีผลเริ่มนับได้ตั้งแต่วันที่ 11 ธ.ค. 61 และการเลือกตั้งจะขึ้นได้อย่างช้าที่สุดไม่เกินวันที่ 9 พ.ค. 62 ตามกรอบ 150 วัน แต่อย่างไรก็ตามกฎหมายไม่ได้ระบุให้ใช้ระยะเวลาเต็มตามกรอบนี้ก่อนหน้านี้เมื่อวันที่ 18 ส.ค. 61 อิทธิพร บุญประคอง ประธาน กกต. ระบุว่า หลังจากที่กฎหมายเลือกตั้ง ส.ส. มีผลบังคับใช้ คาดว่า จะมีการประกาศ พ.ร.ฎ.เลือกตั้ง ส.ส. วันที่ 4 ม.ค. 62 และเลือกตั้งในวันที่ 24 ก.พ. 62 หรือช้าสุดไม่เกินวันที่ 2 พ.ค. 62แต่ทั้งนี้ยังไม่อาจชะล่าใจได้ ตราบใดที่ ม. 44 ของคณะรักษาความสงบแห่งชาติ (คสช.) ยังคงอยู่โครงการอินเทอร์เน็ตเพื่อกฎหมายประชาชน (ไอลอว์) ระบุผ่านว่า ตามรัฐธรรมนูญปี 2560 มาตรา 265 กำหนดให้หัวหน้า คสช. และ คสช. ยังคงมีหน้าที่และอำนาจตามที่บัญญัติไว้ในรัฐธรรมนูญชั่วคราวฯ ปี 2557 ซึ่งหมายความว่า หัวหน้า คสช. ยังคงสามารถออกคำสั่งใดๆ โดยใช้อำนาจพิเศษตามมาตรา 44 ของรัฐธรรมนูญชั่วคราวฯ ต่อไปได้เมื่อพิจารณาว่าสี่ปีที่ผ่านมา พล.อ.ประยุทธ์ จันทร์โอชา หัวหน้า คสช. เคยใช้มาตรา 44 แก้กฎหมายที่เกี่ยวกับการเลือกตั้งมาแล้วหนึ่งครั้ง คือผู้สื่อข่าวประชาไทรายงานเพิ่มเติว่า คำสั่งหัวหน้า คสช. ฉบับที่ 53/2560 มีเพื่อคลายล็อคทางการเมือง พรรคการเมืองทุกพรรคสามารถทำกิจกรรมการทางเมือง เช่น ให้มีการประชุมใหญ่พรรค ให้เลือกหัวหน้า-กรรมการบริหารพรรค จัดทำข้อบังคับพรรค ประกาศอุดมการณ์พรรค และเปิดรับสมาชิกพรรค รวมทั้งดำเนินการสรรหาผู้ลงรับสมัครเลือกตั้งในระบบแบ่งเขต และระบบบัญชีรายชื่อได้ แต่ยังคงห้ามให้มีการลงพื้นที่หากเสียงทางการเมืองเว็บไซต์ไอลอว์ระบุเพิ่มเติมว่า นอกจากนี้ คสช. ยังเคยใช้มาตรา 44 แก้กฎหมายระดับรัฐธรรมนูญมาแล้วอีกสองครั้ง ครั้งแรกคือ ก่อนการออกเสียงประชามติ ที่ใช้มาตรา 44 แก้เรื่องเด็กต้องได้รับการศึกษาภาคบังคับอย่างน้อย 15 ปี หลังร่างรัฐธรรมนูญกำหนดให้มีการเรียนฟรีแค่ 12 ปีจะเห็นได้ว่า หัวหน้า คสช. สามารถใช้มาตรา 44 เพื่อแก้ไขกฎหมายไม่ว่าจะเป็นในระดับชั้นพระราชบัญญัติหรือแม้กระทั่งรัฐธรรมนูญก็สามารถทำได้ ดังนั้น หาก คสช. อยากจะแก้กฎหมายการเลือกตั้งหรือแก้รัฐธรรมนูญอีกครั้งเพื่อจะยืดการเลือกตั้งออกไปอีกจึงอยู่ในวิสัยที่พอจะเป็นไปได้อยู่รายงานว่า ชวลิต วิชยสุทธิ์ อดีตรองเลขาธิการพรรคเพื่อไทย ให้ความเห็นว่าในสถานการณ์ปัจจุบัน เริ่มเข้าโหมดการเลือกตั้งแล้ว ทำอย่างไรที่ทุกภาคส่วนจะร่วมมือกันทำให้การเลือกตั้งเป็นไปอย่างเสรีและเป็นธรรม เพื่อสร้างความเชื่อมั่นประเทศดังนั้น เพื่อร่วมกันสร้างความเชื่อมั่นประเทศดังกล่าว รัฐบาลควรแสดงสปิริตให้ประชาชนและชาวโลกเห็น หลังจากประเทศไทยเพิ่งถูกสหประชาชาติ หรือ ยูเอ็น ขึ้นบัญชีดำเป็น ประเทศที่น่าละอาย ด้วยเหตุมีการข่มขู่ คุกคาม ประชาชนที่ให้ความร่วมมือกับ UN ในการต่อต้านการละเมิดสิทธิมนุษยชน ซึ่งประชาชนคนไทยทั้งประเทศก็ต้องแบกรับความน่าละอายดังกล่าวไว้ด้วยจึงขอเรียกร้องให้รัฐบาลแสดงสปิริตเลิกอำนาจพิเศษตาม ม.44 และการรักษาการระหว่างเลือกตั้ง เพื่อให้การเลือกตั้งเป็นไปอย่างเสรีและเป็นธรรม อย่าให้ประเทศไทยถูกดาบสองจาก UN และนานาชาติ ที่จะไม่ยอมรับการเลือกตั้งทั่วไป ซึ่งจะส่งผลเสียหายตามมาอีกมากมายทั้งทางด้านเศรษฐกิจ สังคม และการเมืองระหว่างประเทศ โดยเฉพาะจะกระทบต่อเกียรติยศ ศักดิ์ศรีของประเทศซึ่งเป็นสิ่งสูงสุดของชาติสำหรับไอลอว์ มีกิจกรรมล่ารายชื่อเพื่อ ยกเลิกประกาศ/คำสั่ง คสช. ด้วย ดังนี้เข้าไปดูรายละเอียดได้ที่ ilaw.io หรือย่างเข้าปีที่ 4 ของรัฐบาล คสช. มีการออกประกาศ/คำสั่งต่างๆ และการบังคับใช้มาอย่างต่อเนื่อง พบว่า มีประกาศ/คำสั่งอย่างน้อย 35 ฉบับ ในประเด็นเสรีภาพการแสดงออกของประชาชน เสรีภาพสื่อ สิทธิในกระบวนการยุติธรรม และสิทธิชุมชน ที่สมควรถูกยกเลิก เช่นคำสั่งหัวหน้า คสช. ฉบับที่ 3/2558 ที่ให้อำนาจทหารเรียกตัวประชาชนมารายงานตัวและควบคุมตัวในสถานที่ปิดลับโดยไม่ต้องตั้งข้อกล่าวหาเป็นเวลา 7 วัน พร้อมยกเว้นความรับผิดให้กับเจ้าหน้าที่ รวมทั้งห้ามประชาชนชุมนุมทางการเมืองตั้งแต่ 5 คนขึ้นไป หรือ ประกาศ คสช. ฉบับที่ 37/2557 ที่กำหนดให้คดีบางประเภทของพลเรือนต้องขึ้นศาลทหารนอกจากนี้ยังมีประกาศ คสช. ฉบับที่ 97/2557 และ 103/2557 ที่จำกัดแนวทางการนำเสนอเนื้อหาของสื่อมวลชน หรือการดำเนินนโยบาย ทวงคืนผืนป่าตามคำสั่ง คสช. ฉบับที่ 64/2557 และ 66/2557 ทำให้มีการจับกุมดำเนินคดีประชาชนไปแล้วหลายพันคน เป็นต้นด้วยเหตุนี้ ภาคประชาชนกว่า 23 เครือข่าย จึงรวมตัวกันรณรงค์ให้ประชาชนใช้สิทธิตามรัฐธรรมนูญ มาตรา 133 หรือสิทธิในการเข้าชื่อเสนอกฎหมายยกเลิก ประกาศ-คำสั่ง-คำสั่งหัวหน้าคสช. ที่ขัดต่อหลักสิทธิมนุษยชนและระบอบประชาธิปไตย เนื่องจาก รัฐธรรมนูญ 2560 มาตรา 279 ยังรับรองให้ บรรดาประกาศ/คำสั่ง ของ คสช. ทั้งหมด รวมทั้งการใช้อำนาจใดๆ ภายใต้ประกาศ/คำสั่งเหล่านี้ มีสถานะชอบด้วยกฎหมาย และมีผลใช้บังคับต่อไปจนกว่าจะมีพระราชบัญญัติมายกเลิก
พ.ร.ป. ส.ว.-ส.ส. ประกาศใช้ ตามกฎหมายเลือกตั้งช้าสุดไม่เกิน 2 พ.ค. 62 ไอลอว์ ชี้ ม. 44 ไม้ตายที่รัฐบาล คสช. ยังใช้ได้เพื่อเลื่อนเลือกตั้ง ด้าน ชวลิต วิชยสุทธิ์ อดีต ส.ส. เพื่อไทย ระบุ ยกเลิก
โครงการอินเทอร์เน็ตเพื่อกฎหมายประชาชน,iLaw,ม.44,การเลือกตั้ง,การเลื่อนเลือกตั้ง,ชวลิต วิชยสุทธิ์